Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: kapott felhatalmazás alapján a Felsőoktatási és Tudományos Tanács szervezetéről, működéséről és megválasztásának rendjéről szóló 15/1997. (III. 12.) MKM rendeletnek
Paragraph Index: 1157

(4) Az FTT üléseit az elnök vezeti, aki ellátja a részére az SzMSz-ben meghatározott feladatokat, egyúttal képviseli az FTT-t a külső szervezetek és a nyilvánosság előtt. Az FTT munkájának hatékonyabbá tétele érdekében az FTT elnöke meghatározott rendszerességgel konzultációt kezdeményez az OM vezetőivel, amelynek eredményéről folyamatosan tájékoztatja az FTT testületét. Az újonnan megválasztott FTT első ülését a miniszter hívja össze. Az FTT elnökének megbízásáig az FTT által választott ügyvezető elnök látja el a testület elnöki feladatait.”

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes